Gujarat Assembly Elections: अभिनेता और आईएएस अफसर अभिषेक सिंह (IAS Abhishek Singh) को चुनाव आयोग ने गुजरात विधानसभा चुनाव में इलेक्शन ड्यूटी से हटा दिया है। दरअसल, अभिषेक सिंह ने अपने इंस्टाग्राम और टि्वटर हैंडल पर कुछ तस्वीरें साझा की थीं, चुनाव आयोग ने इसे 'पब्लिसिटी स्टंट' बताते हुए उन्हें ड्यूटी से हटा दिया है। कई फिल्मों और वेब सीरीज में काम कर चुके अभिषेक सिंह को गुजरात विधानसभा चुनाव में अहमदाबाद-बापू नगर और असारवा विधानसभा क्षेत्रों में ऑबजर्वर के तौर पर तैनात किया गया था।
 चुनाव आयोग ने क्या कहा?
 चुनाव आयोग ने अभिषेक सिंह (Abhishek Singh) की इंस्टाग्राम फोटोज को गोपनीयता का उल्लंघन माना है। उनको तत्काल प्रभाव से ड्यूटी से हटा दिया गया है। अगले आदेश तक अभिषेक को चुनावी कार्यों से भी अलग रखा गया है। उन्हें आज ही विधानसभा क्षेत्र छोड़ने को कहा गया है, साथ ही ऑबजर्वर के तौर पर मिली तमाम सुविधाएं भी हटा ली गई हैं। उनकी जगह एक अन्य आईएएस अफसर किशन बाजपेई की तैनाती की गई है।
 आपको बता दें कि अभिषेक सिंह उत्तर प्रदेश काडर के आईएएस ऑफिसर हैं। वह अपनी एक्टिंग के लिए भी मशहूर हैं। अभिषेक ने पिछले दिनों आई नेटफ्लिक्स (Netflix) की चर्चित वेब सीरीज 'दिल्ली क्राईम' के सीजन 2 में काम किया था। इसके अलावा बी प्राक के गाने 'दिल तोड़कर...' उन्हीं पर फिल्माया गया है। यह गाना काफी हिट साबित हुआ था। जुबिन नौटियाल के साथ उनका नया गाना 'तुझे भूलना तो चाहा...' भी आते ही छा गया था। अभिषेक सिंह कई वेब सीरीज और टीवी सीरीयल में एक्टिंग कर चुके हैं।
 IAS अभिषेक सिंह कई शॉर्ट फिल्मों में भी काम कर चुके हैं। आईएएस की नौकरी के साथ-साथ एक्टिंग को वह अपना जुनून बताते हैं। बकौल, अभिषेक जब उन्होंने एक्टिंग शुरू की थी तो परिवार वाले इसके खिलाफ थे और बेवजह का फितूर बताते थे, लेकिन उन्होंने अपने पैशन को फॉलो किया। आपको बता दें कि अभिषेक सिंह की पत्नी दुर्गा शक्ति नागपाल भी आईएएस अफसर हैं। अभिषेक सिंह 2011 बैच के आईएएस हैं, तो दुर्गा शक्ति नागपाल 2009 बैच की।
 
Gujarat Assembly Elections: अभिनेता और आईएएस अफसर अभिषेक सिंह को चुनाव आयोग ने गुजरात विधानसभा चुनाव में इलेक्शन ड्यूटी से हटा दिया है। दरअसल, अभिषेक सिंह ने अपने इंस्टाग्राम और टि्वटर हैंडल पर कुछ तस्वीरें साझा की थीं, चुनाव आयोग ने इसे 'पब्लिसिटी स्टंट' बताते हुए उन्हें ड्यूटी से हटा दिया है। कई फिल्मों और वेब सीरीज में काम कर चुके अभिषेक सिंह को गुजरात विधानसभा चुनाव में अहमदाबाद-बापू नगर और असारवा विधानसभा क्षेत्रों में ऑबजर्वर के तौर पर तैनात किया गया था। चुनाव आयोग ने क्या कहा? चुनाव आयोग ने अभिषेक सिंह की इंस्टाग्राम फोटोज को गोपनीयता का उल्लंघन माना है। उनको तत्काल प्रभाव से ड्यूटी से हटा दिया गया है। अगले आदेश तक अभिषेक को चुनावी कार्यों से भी अलग रखा गया है। उन्हें आज ही विधानसभा क्षेत्र छोड़ने को कहा गया है, साथ ही ऑबजर्वर के तौर पर मिली तमाम सुविधाएं भी हटा ली गई हैं। उनकी जगह एक अन्य आईएएस अफसर किशन बाजपेई की तैनाती की गई है। आपको बता दें कि अभिषेक सिंह उत्तर प्रदेश काडर के आईएएस ऑफिसर हैं। वह अपनी एक्टिंग के लिए भी मशहूर हैं। अभिषेक ने पिछले दिनों आई नेटफ्लिक्स की चर्चित वेब सीरीज 'दिल्ली क्राईम' के सीजन दो में काम किया था। इसके अलावा बी प्राक के गाने 'दिल तोड़कर...' उन्हीं पर फिल्माया गया है। यह गाना काफी हिट साबित हुआ था। जुबिन नौटियाल के साथ उनका नया गाना 'तुझे भूलना तो चाहा...' भी आते ही छा गया था। अभिषेक सिंह कई वेब सीरीज और टीवी सीरीयल में एक्टिंग कर चुके हैं। IAS अभिषेक सिंह कई शॉर्ट फिल्मों में भी काम कर चुके हैं। आईएएस की नौकरी के साथ-साथ एक्टिंग को वह अपना जुनून बताते हैं। बकौल, अभिषेक जब उन्होंने एक्टिंग शुरू की थी तो परिवार वाले इसके खिलाफ थे और बेवजह का फितूर बताते थे, लेकिन उन्होंने अपने पैशन को फॉलो किया। आपको बता दें कि अभिषेक सिंह की पत्नी दुर्गा शक्ति नागपाल भी आईएएस अफसर हैं। अभिषेक सिंह दो हज़ार ग्यारह बैच के आईएएस हैं, तो दुर्गा शक्ति नागपाल दो हज़ार नौ बैच की।